
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 178
                                                           din 16 septembrie 2020
pentru îndreptarea erorii materiale din cuprinsul art. 2, alin. (2) al Hotărârii Consiliului Local Sighișoara nr. 138/30.07.2020 privind intabularea dreptului de proprietate privată a Municipiului Sighișoara asupra unui imobil – teren și prelungirea unui contract de închiriere având ca obiect cota indiviză de 29/68 părți din acesta 

Consiliul Local al Municipiului Sighişoara, întrunit în ședință ordinară,


               

Luând act de proiectul de hotărâre, înregistrat cu nr. 20.840/31.08.2020 şi la Consiliul Local Sighișoara cu nr. 21.716/09.09.2020, de referatul de aprobare, înregistrat cu nr. 20.842/31.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 138/30.07.2020 privind intabularea dreptului de proprietate privată a Municipiului Sighișoara asupra unui imobil – teren și prelungirea unui contract de închiriere având ca obiect cota indiviză de 29/68 părți din acesta;

Având în vedere dispozițiile art. 2, alin. (1) din cuprinsul hotărârii antemenționate, prin care s-a aprobat prelungirea contractului de închiriere nr. 11/2010, așa cum a fost modificat și completat prin actul adițional nr. 1/2015, având ca obiect terenul aferent ap. I din imobilul situat în Municipiul Sighișoara, str. Nicolae Bălcescu, nr. 11, în suprafață de 104 mp., reprezentând cota indiviză de 29/68 părți din terenul în suprafață totală de 245 mp., înscris în C.F. nr. 50486, nr. C.F. vechi 1165, cu nr. top. 924/2, cu destinația de teren – curte aferent locuinței, proprietatea doamnei Prozan Violeta Maria și a soțului acesteia, domnul Prozan Onoriu Alin, a cărui termen va expira la data de 01.08.2020, cu condiția înscrierii dreptului de proprietate privată a Municipiului Sighișoara asupra imobilului – teren;

Având în vedere eroarea materială constatată cu privire la prevederile la art. 2, alin. (2) din Hotărârea Consiliului Local Sighișoara nr. 138/30.07.2020, cu referire la modul de calcul al chiriei, acestea necorelându-se cu prevederile art. 6 din contractul de închiriere antemenționat, în care se stipulează că: ,,prețul închirierii va fi calculat conform actelor normative în vigoare și indexat anual, în funcție de rata inflațieiˮ;

Ținând cont de cele de mai sus, se constată că se impune modificarea acestui articol 2, alin. (2) al hotărârii amintite, care va avea următorul cuprins: ,,Chiria este cea stabilită prin contractul de închiriere şi va fi indexată cu indicele de inflaţie anualˮ;

Având în vedere că, în urma prelungirii contractului de închiriere și a îndreptării erorii materiale din cuprinsul art. 2, alin. (2) al Hotărârii Consiliului Local Sighișoara nr. 138/30.07.2020 privind intabularea dreptului de proprietate privată a Municipiului Sighișoara asupra unui imobil – teren și prelungirea unui  contract de închiriere având ca obiect cota indiviză de 29/68 părți din acesta, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma prelungirii acestui contract de închiriere și a îndreptării erorii materiale din cuprinsul art. 2, alin. (2) al Hotărârii Consiliului Local Sighișoara nr. 138/30.07.2020, se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 20.841/31.08.2020, prin care se propune îndreptarea erorii materiale din cuprinsul art. 2, alin. (2) al Hotărârii Consiliului Local Sighișoara nr. 138/30.07.2020 privind intabularea dreptului de proprietate privată a Municipiului Sighișoara asupra unui imobil – teren și prelungirea unui contract de închiriere având ca obiect cota indiviză de 29/68 părți din acesta;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. I. Se aprobă îndreptarea erorii materiale a art. 2, alin. (2) al Hotărârii Consiliului Local Sighișoara nr. 138/30.07.2020 privind intabularea dreptului de proprietate privată a Municipiului Sighișoara asupra unui imobil – teren și prelungirea unui contract de închiriere având ca obiect cota indiviză de 29/68 părți din acesta, în sensul că, prevederile acestuia vor avea următorul cuprins: 

,,Art. 2. 

(2) Chiria este cea stabilită prin contractul de închiriere şi va fi indexată cu indicele de inflaţie anualˮ.

Art. II. Celelalte prevederi ale Hotărârii Consiliului Local Sighișoara nr. 138/30.07.2020 privind intabularea dreptului de proprietate privată a Municipiului Sighișoara asupra unui imobil – teren și prelungirea unui contract de închiriere având ca obiect cota indiviză de 29/68 părți, rămân neschimbate.

Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Juridic și Biroul Public Cadastru și Agricultură din cadrul Municipiului Sighişoara.

Art. IV. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Sîrbu Ioan - Iulian       
                                                  Contrasemnează pentru legalitate
                                      SECRETARUL GENERAL al municipiului,
                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru și Agricultură;

  1 ex. Biroul Juridic;

  1 ex. doamna Prozan Violeta Maria și soțul, domnul Prozan Onoriu Alin.
16 ex.
B.A. 
